SA volkslied kraai koningArgieffoto Suid-Afrika se nasionale volkslied, “Nkosi Sikelil’ iAfrika”, is onlangs deur The Economist as die beste volkslied ter wêreld aangewys. The Economist, ŉ weeklikse koerant in ŉ tydskrif-formaat, het ŉ begeleiding oor die beste volksliedere saamgestel nadat dié publikasie ŉ verslag oor nasionalisme gedoen het. “Wat maak ŉ volkslied? ŉ Opwindende melodie wat die pols vinniger laat klop, patos wat ŉ traan in die oog bring en daardie onverklaarbare iets wat dit bó die res laat uitstaan,” berig The Economist. “Te veel [volksliedere], insluitend “God Save the Queen”, ly aan dor harmonieë en gemeenplase oor hoe om oorwinnend en glorieryk te wees. Goeie volksliedere, soos die van die Oekraïne en Israel, bevat ŉ bietjie hartseer want nasionalisme gaan eintlik oor verlange, lyding en opoffering. Die beste, soos Suid-Afrika se “Nkosi Sikelil’i Afrika”, skep heeltemal ŉ wêreld van sy eie.” Volgens The Economist is “Nkosi Sikelil’ iAfrika” die gunsteling. “Geneem uit ŉ proteslied en gekombineer met lirieke in Afrikaans, Engels, Xhosa, Zoeloe en Sesotho is dit ŉ daad van musikale genesing vir die reënboognasie.” Hier volg die ranglys van volksliedere nadat The Economist die lande se agtergrond bekyk en na die liedere geluister het voordat ŉ keuse gemaak is: